Bazilika Navštívenia Panny Márie (Svatý Kopeček)

Bazilika Navštívenia Panny Márie na Svatom Kopečku v Olomouci je pútnická baroková bazilika minor. Nachádza sa v areáli premonštrátskeho prepoštstva. Veľkolepá stavba je dominantou šatutárneho mesta i jeho okolia. V roku 2018 bol celý pútnický areál na Svatom Kopečku vyhlásený za národnú kultúrnu pamiatku Českej republiky. Dejiny 1629 – 1633: mešťan Jan Andrýsek dal postaviť malú kaplnku 1643: kaplnka zbúraná švédskymi vojskami 1650 – 1660: kaplnka obnovená rehoľníkmi z kláštora Hradisko 1669 – 1679: bol postavený pútnický chrám Navštívenia Panny Márie. Kostol projektoval Giovanni Pietro Tencalla. Súčasťou areálu sa stala i budova prepoštstva, ako zázemia pre duchovnú správu pútnického miesta (prepoštstvo bolo podriadené premonštrátskej kanónii na Hradisku). 1714 – 1721: kostol bol doplnený o dve bočné krídla (rezidenciu) a ambit s kaplnkou Panny Márie podľa návrhu Domenica Martinelliho 1718: výzdoba interiéru podľa návrhu Baltazara Fontana 1748: kostol navštívila Mária Terézia so svojím manželom 1995: pútnický chrám bol pri návšteve pápeža Jána Pavla II. (a jeho stretnutí s mládežou pred bazilikou a pápežskej korunovácii Mariánskeho reliéfu) povýšený na baziliku minor (21. máj 1995) 2015: prevzatie a uloženie ostatkov svätého Jana Pavla II. pri príležitosti 20. výročia jeho návštevy Svatého Kopečka. Omšu celebroval Stanisław kardinál Dziwisz a olomoucký arcibiskup Jan Graubner (nedeľa 17. mája 2015) Okolie Od kláštora Hradisko vedie k bazilike hisotrická pútna aleja doplnená kaplnkami a sochami. Jej súčasťou je aj kostol svätej Barbory v mestskej časti Chválkovice, súsošie pútnika a anjela s reliéfom Panny Márie Svatokopeckej, súbor šiestich stĺpov so sochami Krista a Panny Márie a sochy svätého Jána Nepomuckého a svätého Tadeáša. Aleja je chránená ako nehnuteľná národná kultúrna pamiatka Českej republiky. Pozri aj Svatý Kopeček Olomouc Premonštráti Iné projekty Commons ponúka multimediálne súbory na tému Bazilika Navštívenia Panny Márie (Svatý Kopeček) Externé odkazy Areál pútnického miesta na Svatom Kopečku v Pamiatkovom katalógu českého Národného pamiatkového ústavu Pútna aleja v Pamiatkovom katalógu českého Národného pamiatkového ústavu Zdroj Tento článok je čiastočný alebo úplný preklad článku Bazilika Navštívení Panny Marie (Svatý Kopeček) na českej Wikipédii.